b'\n_START_ARTICLE_\nBuceliarijai\n_START_PARAGRAPH_\nBuceliarijai (lot. bucellarii; vns. bucellarius)\xc2\xa0\xe2\x80\x93 kareiviai, tarnav\xc4\x99 daliniuose, priklausiusiuose atskiriems asmenims (karved\xc5\xbeiams, valdytojams ir kt.), v\xc4\x97lyvojoje Romos imperijoje ir Bizantijoje. Buceliarijai buvo privati kariuomen\xc4\x97._NEWLINE_Buceliarij\xc5\xb3 daliniai paprastai b\xc5\xabdavo ma\xc5\xbei, bet gal\xc4\x97davo i\xc5\xa1augti iki keli\xc5\xb3 t\xc5\xabkstan\xc4\x8di\xc5\xb3, pvz., pilietini\xc5\xb3 kar\xc5\xb3 metu. Buceliarij\xc5\xb3 dalinius savo reikm\xc4\x97ms i\xc5\xa1laikydavo turtingi \xc4\xaftakingi \xc5\xbemon\xc4\x97s. D\xc4\x97l to buceliarijai da\xc5\xbenai b\xc5\xabdavo geriau treniruoti, ekipuoti ir net motyvuoti negu to meto reguliarieji kareiviai._NEWLINE__NEWLINE_VI a. Belisarijus, kariaudamas u\xc5\xbe Justiniano interesus, tur\xc4\x97jo apie 7000 buceliarij\xc5\xb3. Tuo metu buceliarijai jau buvo gerai integruoti \xc4\xaf pagrindin\xc4\x99 Romos armij\xc4\x85. Netrukus \xc5\xbeod\xc5\xbeiu buceliarijus vadino bet kok\xc4\xaf gerai ekipuot\xc4\x85 kavalerist\xc4\x85._NEWLINE_VII a. Bizantijoje karinio rekr\xc5\xabtavimos ari\xc4\x8di\xc5\xb3 pagrindu buvo suformuota tem\xc5\xb3 sistema, kurioje buvo ir Boukellari\xc5\x8dn (apimantis Paflagonij\xc4\x85 ir Galatij\xc4\x85, sostin\xc4\x97 Ankara), regionas, priskirtas buceliarijams.'